OpenLLM-France/wikimedia huggingface dataset:
# Lacon lepidopterus

Lacon lepidopterus Elateridae familiako kakalardo saproxilikoa da, zientziarako Panzerrek 1801ean deskribatu zuena.

## Deskribapena

13-16 mm luze da. Itxura orokorra marroi-gorrizta. Gorputza estaltzen duten ezkatak kolore desberdinetakoak dira, baina ez dute marrazten ez orbanik, ez marrarik.

## Bizilekua

Erdialdeko Europan koniferoen oihanetan bizi da. Larbak pinu eta izei hilen enborretan garatzen dira, eta baita usteltzen ari diren motzondoetan ere. Batzuetan baso hostogalkorretan atzeman da; Saran, esate baterako, haritz kandudunen eta pagoen usteldura marroia dute bizilekua. Beti ere, baso zaharrak eta egur hil ugarikoak behar ditu.

## Banaketa

Pirinioetatik Siberiaraino banaturik badago, oso arraroa da mendebaldeko eta erdialdeko Europako herrialdeetan. Desagertutzat jotzen da Alemania, Suedia eta Danimarkan. Euskal Herriari dagokionez, Saran (Lapurdi) eta Garden (Nafarroa Garaia) atzeman da. Nafarroakoak dira Iberiar penintsulako populazio bakarrak.

## Kontserbazioa

IUCNren Zerrenda Gorrian ia galzoriko espezietzat hartua da. Nafarroako Faunako Espezie Mehatxatuen Katalogoan ere jasorik dago, kaltebera kategorian.

## Erreferentziak

* ↑ Lacon lepidopterus (Panzer, 1801). eu-nomen.eu (Noiz kontsultatua: 2019-11-6).
* 1 2 3 Recalde Irurzun, J. I.; San Martín, A. F.. Elatéridos Saproxílicos de Navarra (VI). Presencia de Lacon Lepidopterus (Panzer, 1801) en la Península Ibérica y aproximación a la corología del género Lacon en la comunidad foral de Navarra (Coleoptera: Elateridae). Boletín de la Sociedad Entomológica Aragonesa (S.E.A.), 49 (2011): 207‒210, researchgate.net (Noiz kontsultatua: 2019-11-6).
* ↑ Brustel, Hervé; Van Meer, Cyrille. Sur quelques éléments remarquables de l'entomofaune saproxylique pyrénéenne et des régions voisines (Coleoptera). Bulletin de la Société entomologique de France, 1999, 104(3), 231-240, persee.fr (Noiz kontsultatua: 2019-11-6).
* ↑ Mannerkoski, I.; Hyvärinen, E.; Alexander, K.; Büche, B.; Mico, E. eta Pettersson, R.. Lacon lepidopterus. The IUCN Red List of Threatened Species 2010: e.T157897A5168043 (Noiz kontsultatua: 2019-11-6).
* ↑ 254/2019 Foru Dekretua, urriaren 16koa; honen bidez, Babes Bereziko Basa Espezieen Nafarroako Zerrenda ezartzen da, Nafarroako Florako Espezie Mehatxatuen Katalogo berria ezartzen da eta Nafarroako Faunako Espezie Mehatxatuen Katalogoa eguneratzen da.. 216. aldizkaria - 2019ko urriaren 31, navarra.es (Noiz kontsultatua: 2019-11-6).

## Kanpo estekak

* Datuak: Q2909655
* Espezieak: Lacon lepidopterus
# Lacon punctatus

Lacon punctatus Elateridae familiako kakalardo saproxilikoa da, zientziarako Herbstek 1779an deskribatu zuena.

## Deskribapena

12-21 mm arteko luzera du. Ikatz koloreko gorputza, puntutxo zilarkarez zipriztindua, ezkata beltzez eta zilar-kolorekoez estalirik baitago. Ezkata argiek ez dute marrazten ez orbanik, ez marrarik.

## Bizilekua

Zuhaitz koniferoen eta hostozabalen ustelduretan bizi da. Nafarroa Garaian pinudietan arruntagoa da.

## Elikadura

Larbak harrapariak dira, eta egur ustelean bizi diren beste intsektu batzuen larbez eta ninfez elikatzen dira (Stictoleptura rubra kakalardoaren larbez, batez ere).

## Banaketa

Espezie mediterraneoa da, hegoaldeko Europan, iparraldeko Afrikan eta Asia Txikian hedaturik dagoena. Erdialdeko Europako baso termofilo batzuetan ere atzeman da. Banaketa-eremu zabala du Euskal Herrian ere, Bardeako pinudietatik Lapurdiko hariztietaraino.

## Kontserbazioa

IUCNren Zerrenda Gorrian arrisku txikiko espezietzat hartua da.

## Erreferentziak

* ↑ Lacon punctatus (Herbst, 1779). eu-nomen.eu (Noiz kontsultatua: 2019-11-7).
* 1 2 3 Recalde Irurzun, J. I.; San Martín, A. F.. Elatéridos Saproxílicos de Navarra (VI). Presencia de Lacon Lepidopterus (Panzer, 1801) en la Península Ibérica y aproximación a la corología del género Lacon en la comunidad foral de Navarra (Coleoptera: Elateridae). Boletín de la Sociedad Entomológica Aragonesa (S.E.A.), 49 (2011): 207‒210, researchgate.net (Noiz kontsultatua: 2019-11-7).
* ↑ GEREA. Forêts anciennes, landes et pelouses de Sare (Identifiant national : 720030020). inpn.mnhn.fr (Noiz kontsultatua: 2019-11-7).
* ↑ Méndez, M.; Dodelin, J.; Petrakis, P.; Schlaghamersky, J. eta Nardi, G.. Lacon punctatus. The IUCN Red List of Threatened Species 2010: e.T157586A5101160 (Noiz kontsultatua: 2019-11-7).

## Kanpo estekak

* Datuak: Q1311273
* Multimedia: Lacon punctatus / Q1311273
* Espezieak: Lacon punctatus
# Koichi Togashi

Koichi Togashi (japonieraz: 冨樫 剛一, Togashi Koichi, 1971ko uztailaren 15a -) Japoniako futbolari ohia eta entrenatzailea da.
Hainbat futbol taldetan jokatu du, esaterako Verdy Kawasaki, Yokohama Flügels eta Consadole Sapporo.
Entrenatzaile gisa Tokyo Verdy taldeak zuzendu zituen.

## Kanpo estekak

* (Japonieraz) J.League Data Site
* (Japonieraz) J.League Data Site
* Datuak: Q3245709
# Koichi Usui

Koichi Usui (japonieraz: 碓井 幸一, 1970eko martxoaren 30a - ) Japoniako futbolari ohia da.
Hainbat futbol taldetan jokatu du, esaterako JEF United Ichihara.

## Kanpo estekak

* (Japonieraz) J.League Data Site
* Datuak: Q23831598
# Koichiro Katafuchi

Koichiro Katafuchi (japonieraz: 片渕 浩一郎, Katafuchi Koichiro, 1975eko apirilaren 29a -) Japoniako futbolari ohia eta entrenatzailea da.
Hainbat futbol taldetan jokatu du, esaterako Sagan Tosu eta Albirex Niigata.
Entrenatzaile gisa Albirex Niigata taldeak zuzendu zituen.

## Kanpo estekak

* (Japonieraz) J.League Data Site
* (Japonieraz) J.League Data Site
* Datuak: Q3246595
# Koichiro Matsuura

Koichiro Matsuura (Tokio, 1937ko irailaren 29a - ) japoniar diplomatikoa da. Besteak beste UNESCO erakundeko presidentea izan zen 1999tik 2009 arte. Matsuurak Federico Mayor Zaragoza ordezkatu zuen, eta kargua utzi zuenetik Irina Bokova bere ordez aritzen da.
* Datuak: Q318985
* Multimedia: Kōichirō Matsuura / Q318985
# Koichiro Morita

Koichiro Morita (japonieraz: 森田 耕一郎, 1984ko urriaren 28a - ) Japoniako futbolari ohia da.
Hainbat futbol taldetan jokatu du, esaterako Kamatamare Sanuki.

## Kanpo estekak

* (Japonieraz) J.League Data Site
* Datuak: Q11540151
# Koichiro Nagatomo

Koichiro Nagatomo (japonieraz: 長友 耕一郎, 1982ko abenduaren 7a - ) Japoniako futbolari ohia da.
Hainbat futbol taldetan jokatu du, esaterako Avispa Fukuoka.

## Kanpo estekak

* (Japonieraz) J.League Data Site
* Datuak: Q3245811
# Koichi Yokozeki

Koichi Yokozeki (japonieraz: 横関 浩一, 1979ko irailaren 11 - ) Japoniako futbolari ohia da.
Hainbat futbol taldetan jokatu du, esaterako Ventforet Kofu.

## Kanpo estekak

* (Japonieraz) J.League Data Site
* Datuak: Q3251233
# Koichi Sugiyama

Koichi Sugiyama (japonieraz: 杉山 弘一, Sugiyama Koichi, 1971ko urriaren 27a -) Japoniako futbolari ohia eta entrenatzailea da.
Hainbat futbol taldetan jokatu du, esaterako Urawa Reds, Tokyo Verdy eta Albirex Niigata.
Entrenatzaile gisa Blaublitz Akita taldeak zuzendu zituen.

## Kanpo estekak

* (Japonieraz) J.League Data Site
* (Japonieraz) J.League Data Site
* Datuak: Q1254812
* Multimedia: Koichi Sugiyama (footballer) / Q1254812
# TUSEM Essen

TUSEM Essen (izen osoa Turn- und Sportverein Essen-Margarethenhöhe e.V. 1926,), Alemaniako eskubaloi talderik indartsuenetakoa izan zen 80. hamarkadan, Alemaniako Eskubaloi Liga 3 aldiz eta Kopa ere beste 3 aldiz irabazteaz gain Europako Errekopa ere irabazi baitzuen. Essen hiriko eskubaloi taldea da.
2005 urtean Europako bigarren titulu bat irabazi zuen, EHF Kopa baina diru arazoengatik hurrengo urtean lizentzia galdu eta hirugarren mailaraino jeitsiarazi zuten.

## Uniformea

Kamiseta zuria eta praka gorriak.

## Palmaresa

Alemanian:
* Bundesliga (3): 1986, 1987, 1989
* Alemaniako Kopa (3): 1989, 1994, 2005
Nazioartean:
* EHF Txapeldunen Liga (0): finalista 1988an.
* EHF Errekopa (1): 1989
* EHF Kopa (1): 2005
* EHF City Cup (1): 1994

## Kanpo estekak

* Datuak: Q701535
* Multimedia: TUSEM Essen / Q701535
# TV3

TV3 Kataluniako telebista publikoaren lehen katea da, Corporació Catalana de Mitjans Audiovisuals (CCMA) taldearena. Haren partaide Televisió de Catalunya enpresak kudeatzen du.

## Historia

1983ko irailaren 10ean hasi zen proba fasean emititzen, eta 1984ko urtarrilaren 16an modu jarraian. Hasierako emisio horiek legez kanpokoak izan ziren, ordea, ez baitzegoen telebista autonomikoentzako araurik zehaztuta. Espainian emititzen zuen bigarren kate autonomikoa izan zen, ETB1en ondoren.
Telebista kate horrek eduki orokorrak katalanez eskaintzen ditu orduz geroztik. Bereziki Kataluniarentzakoa den arren, Balear Uharteetan, Sartaldeko Zerrendan eta Ipar Katalunian ere ikus daiteke hainbat errepikatzaileri esker. Valentziar Erkidegoko gobernuaren erabakiz, 2011tik ezinezkoa da erkidego horretan TV3 ikustea.

## Kanpo estekak

* (Katalanez) TV3
* Datuak: Q935960
* Multimedia: TV3 (Catalonia) / Q935960
# TSG 1899 Hoffenheim

TSG 1899 Hoffenheim (izen osoa Turn- und Sportgemeinschaft 1899 Hoffenheim e.V.) Alemaniako Hoffenheim hiriko futbol talde da. 2000 urtean bosgarren mailan zegoen eta Dietmar Hopp negoziogizonak bultzatuta 2008tik aurrera Bundesligan ari da.

## Historia

Gaur egungo taldea 1945ean sortu zen Turnverein Hoffenheim (1899) eta Fußballverein Hoffenheim (1921) taldeek bat egin zutenean. 1990 hamarkada zortzigarren mailan hasi zuen eta 1996an bosgarren mailaraino igotzea lortu zuen. 2000 urtean Dietmar Hopp negoziogizonak hartu zuen eta 2006an profesional mailetaraino igo zen. 2007an bigarren mailako bigarrena izan eta 2008an Bundesligan egin zuen debuta.
Lehenengo denboraldia bikain hasi zuen eta "udazkeneko txapelduna" izan zen. Ondoren ordea jokalari garrantzitsuak lesionatu zitzaizkion eta indarra galdu zuen eta 12 partida jarraian galdu zituen. Hala ere zazpigarren postuan amaitu zuen. Hurrengo urteetan maila apalagoan ibili da baina 2014-15 denboraldian zortzigarren egin zuen. Hurrengo urteetan goraka jarraitu du, 2016-17an laugarren eta 2017-18an hirugarren eginez.
Emakumezkoen taldeak ere Bundesligan jokatzen du.

## Uniformea

Kolore urdina da nagusi Hoffenheim taldearen elastikoan.
* 2018-2019 ||
* 2019-2020 ||
* 2020-2021 ||
* 2021-2022 ||
* 2022-2023 ||

## Palmaresa
### Alemanian: 0

* Bundesliga (0): hirugarrena 2017-18an
* Alemaniako Kopa (0): final laurdenak 2011 eta 2012an

## Kanpo estekak

* Datuak: Q22707
* Multimedia: TSG 1899 Hoffenheim / Q22707
# TSI agarraren proba

TSI agarraren proba (hiru azukre eta burdina izeneko hazkuntza-inguruan burutzen dena) mikrobiologia-laborategietan bakterioak (enterobakterioak, batez ere) identifikatzeko erabiltzen den teknikaren bat da.

## Oinarria

TSI hazkuntza inguruak jakinarazten du dituen hiru azukreetatik (glukosa, laktosa eta sakarosa) zein den mikroorganismoek hartzitzen dutena, mikrobioen identifikazioa erraztuz. Horretaz gain, SH$_2$-ren ekoizpena ere antzematen du, hazkuntza inguruak burdina duelako, SH$_2$-rekin erreakzionatzen duena SFe sortzeko (SFe-ren ekoizpenak ingurua iluntzen du). Azkenik, gasaren ekoizpena ere soma daiteke hondoko agarra apurtzen bada.
TSIa agar inklinatua duten saiodietan erabiltzen da.
Hazkuntza-inguruak glukosa pixka bat du, eta laktosa eta sakarosa ugari. Identifikatu nahi den bakterioak glukosa bakarrik hartzitzen badu, azido gutxi sortzen da, gainazalekoa lurruntzen da eta hondoan bakarrik pilatuko da azidoa. Bakterioak, aldiz, laktosa edo sakarosa hartzitzen badu (biak disakaridoak dira) azido asko sortzen da, eta goiko aldean eta hondoan -bietan- pilatuko da azidoa.
Hazkuntza ingurua gorri kolorekoa da. Azidoaren ekoizpenak inguruak duen pH-aren adierazleari kolorea aldatzen dio, gorritik horira pasatuz. Azidotasunak, beraz, hazkuntza inguruaren horitasuna sortzen du. Era berean, SH$_2$-ren ekoizpenak kolore beltza sortzen du agarrean.

## Prozedura

Ereite-euskarri batekin beste agar batean hazitako kolonia baten inokulua hartu, identifikatu nahi den bakterioa duena.
TSI agarrean erein, hazkuntza inguruaren gainazalean eta hondoan inokulatuz (azken honetan ziztadaz egindako ereitearen bidez).
Inkubatu 24 orduz 37 °C-tan eta hazkuntza inguruaren kolore aldaketa aztertu:
* azidotasuna: hori kolorea
* azidotasunik ez: gorri kolorea
* SH$_2$-ren ekoizpena: kolore beltza
* gasa: hondoko agarraren pitzadurak
Hona hemen zenbait enterobakterioen hazkuntza TSI agarrean:
* E. Coli: gainazal horia, hondo horia, SH$_2$ (-), gas (+)
* Enterobacter: gainazal horia, hondo horia, SH$_2$ (-), gas (-)
* Salmonella: gainazal gorria, hondo horia, SH$_2$ (+), gas (+)
* Citrobacter: gainazal horia, hondo horia, SH$_2$ (+), gas (+)
* Shigella: gainazal gorria, hondo horia, SH$_2$ (-), gas (-)
* Proteus: gainazal gorria, hondo horia, SH$_2$ (+), gas (+)

## Kanpo estekak

* Datuak: Q959626
# TU-K

Tu-k taldea Ondarroa herrian sortu zen, 80. hamarkada erdialdean, Itoiz, Talking Heads, Echo & The Bunnymen edo Bauhaus bezalako taldeen eraginarekin. Tu-k bandaren izen bitxia erritmo kaxen soinu batetik hartuta omen dago ("tu, tu, tu, tu-ka.."). Hasieran, Josu Aranbaarri (baxua), Ander Ibarloza (tronpeta ) eta Txomin Uribe (erritmo kaxa ta kitarra) hirukote bezala aritu ziren arren. "Zuzenekoetan beltzez jantzita agertzen ginen Josu eta biok". Geroago, kide berriak batu zituzten taldera, Bernar Ituarte (kitarra) edota Justo Urkiri (teklista). 1987. urteko maiatzean, bere lehen kontzertua eskeini zuten eta, urte bukaerarako, maketatxo bat prest zuten, "Existentzia" (1987). Maketa horretan sei kantu dotore hauek bildu zituzten, "The sun lies down, "Azken?", "Norbait", "Existentzia garden batek", "Pornografiaz" eta "Beste uri bat besterik". Josuk idatzitako "Azken?" ezezik, beste letra guztiak Kirmen Uribe poeta gaztearen obra ziren. Maketa horrekin "I.Villa de Bilbao (1988)" maketa lehiaketan euskal talde onena bezala geratu zen. 1989. urtean, Tu-k taldearen bigarren maketa agertu zen, "Beltza" (1989). Lau kantu berriak lasaiagoak ziren, ilunagoak, pop musikaren esparrutik, rockerantz bideratuz, taldearen soinua gogortuz. 1990. urtean, Tu-k taldeak kontzertu pila eman zituen, batez ere, Gipuzkoa eta Bizkaia aldean. Zuzeneko hoietan distortziorantz jo zuten, martxa gehiago eskeintzeko zaletuei. Jada, kantu poperoenak ez zituzten jotzen. Garai hartan, helburu nagusia baterijole finko bat lortzea zen, diskolan bat kaleratzeko asmoz. Ez zuten maketa gehiago grabatu nahi, mini Lp edo maxi single bat nahiago zuten. Azkenean, disketxe ezberdinekin hitzegin ondoren, Elkar zigiluarekin sinatu zuten. 1991. urtean, Tu-k taldekoek Piztiak izen berria aukeratu, "Beltza" kantu zaharra berreskuratu eta "Huts nazazu" EPa (1991) Elkar argitaletxearekin kaleratu zuten. Tu-k Piztiak bihurtu zen.
# TSV 1860 München

TSV 1860 München edo Turn- und Sportverein München von 1860, Municheko bigarren futbol taldea da, Bayern baino zaharragoa bada ere.

## Historia

1848an sortu zen Buttleschen Brauerei zum Bayerischen Löwen gimnasia taldean du jatorria, baina klubaren sorrera data 1860ko maiatzaren 17a da. Futbolari dagokion atala 1899an sortu zen. 1911ean Lehoia hartu zuen bere adierazgarri.
1942an lortu zuen lehenengo titulua, Alemaniako Kopa hain zuen ere. Dena den garairik onenak 60. hamarkadan ezagutu zituen, 1964 urtean bigarren Kopa eta 1965ean Bundesliga irabaztean. 1965ean Europako Errekopako finala jokatu zuen gainera.
Gaur egun 2. mailan ari da jokatzen.

## Palmaresa
### Alemanian: 3

* Bundesliga (1): 1966
* Alemaniako Kopa (2): 1942, 1964

### Nazio artean: 0

* Europako Errekopa (0): Finalista 1965ean.

## Kanpo estekak

* Datuak: Q131603
* Multimedia: TSV 1860 München / Q131603
# TV5

TV5 (5 izenarekin ere ezaguna eta lehen ABC izenarekin ezaguna) Filipinetako telebista sare librea da, Mandaluyong-en kokatua. TV5 Network, Inc. enpresaren jabetza nagusia da Cignal TV edukien hornitzaile nagusia duena, biak MediaQuest Holdings-en jabetza, Filipinetako PLDT telekomunikazio konpainiaren multimedia armakoa. TV5ri "The Kapatid Network" ere deitzen zaio formalki, 2010ean aurkeztu zen "anai-arrebaren" tagalog terminoa.
Metro Manilako geltoki nagusiaren izenarekin, DWET-TV, VHF 5 kanalean (emisio analogikoa) eta UHF 51 kanalean (proba digitalaren emisioa; azken hau TV5eko Mediascape/Cignal TV) arreba konpainiari baimenduta dago 18 kanalarekin. esleitutako maiztasun digital iraunkor gisa balio du. TV5 jabedun eta operatutako beste 7 geltokiri eta afiliatutako 7 telebista nazionalari ere ari da emititzen. Bere programazioa Filipinetatik kanpo ere eskuragarri dago Kapatid Channel eta AksyonTV International-en bidez.

## Kanpo estekak

* (Ingelesez) TV5 webgune ofiziala
* Datuak: Q4015057
# TTL (Time To Live)

Paketearen biziraupena edo Time To Live (TTL) konputagailu-sareetan erabilitako kontzeptua da, zeinak adierazten duen zenbat nodotatik pasa daitekeen pakete bat sareak baztertu baino lehen edota bere iturburura itzuli baino lehen.
TTL-a berez IP protokoloa erabiltzen duen paketeen eremu bat da. Hau barik, ibilbide faltsuetan zehar bidalitako paketeak, edota helbide okerretara bidalitakoak, sarean denbora infinitu batean zehar egongo lirateke, alferrikako banda zabalera okupatuz.
TTL edo Time To Live IP paketeetan erabiltzen da, bideratzaileek aztertu eta hauen edukiaren arabera jokatzeko. Hasieran, paketea igortzen duen konputagailuak TTL balio bat ezartzen dio honi (Windows-en 128koa izan ohi da). Gure ordenagailuak erabiltzen duen jatorrizko TTL balioa zein den jakiteko, honako komandoa tekleatuko dugu komando lerroan:
ping localhost
Kasu honetan TTL balioa 128koa da.
Bideratzaile batek pakete bat jasotzen badu eta honen TTL balioa batekoa edo zerokoa bada, ez du bidaliko, baizik eta ICMP bidez jatorrizko IP helbideari adieraziko dio helburua oso urrun dagoela. Baldin eta pakete bat helburua ez den bideratzaile batek jasotzen badu, TTL balioari unitate bat kentzen dio eta paketea hurrengo bideratzailera bidaltzen du.
IP protokoloak informazio hau 8 biteko eremu batean gordetzen du. Interneteko errendimendu maximoa aprobetxatzeko balio optimoa 128 bitekoa da. UNIX-eko traceroute komandoak TTL erabiltzen du.

## Ikus, gainera

* IP
* ICMP

## Kanpo estekak

* TCP/IP-ri buruzko liburua
* Datuak: Q673213
# TTL

TTL edo transistore-transistore logika, transistor-transistor logic ingeleraz, transistore bipolarrez (BJT) eta erresistentziez egindako zirkuitu digital mota bat da.

## Ezaugarriak

* Elikatze-tentsioa 4,75 V eta 5,25 V artekoa da, beraz, oso mugatua.
* Maila logikoak:
** Tentsio maila baxua: 0,2 V eta 0,8 V artekoa da.
** Tentsio maila altua: 2,4 V eta Vcc (elikatze-tentsioa) artekoa da.
* Maila logikoen aldaketa-abiadura handia da, baina ezaugarri honek potentzia-kontsumoa handitzen du.
* TTLren irteerako seinaleak erraz degradatzen dira transmisio-zirkuituak erabiltzen ez badira (2 metrotara baino ezin dira igorri galera nabarmenak izan gabe).

## TTL familiak

Normalean, TTL teknologiako zirkuituek 74 aurrizkia daramate (54 aurrizkia segida militarra edo industriala bada). Ondoren, digito bateko edo gehiagoko kodea eransten zaio familia mota adierazteko, eta geroago bi eta lau arteko zifra zirkuituaren izenarekin. Adibidez: 74ALS245.
TTLren barne dauden familiak:
* TTL : Segida estandarra
* TTL-L (low power) : Kontsumo txikiko segida
* TTL-S (schottky) : Segida azkarra (Schottky Diodoak erabiltzen ditu)
* TTL-AS (advanced shottky) : S segidaren bertsio hobetua
* TTL-LS (low power shottky) : L eta S teknologien konbinazioa (erabiliena da)
* TTL-ALS (advanced low power shottky) : AS segidaren bertsio hobetua
* TTL-F (FAST : Fairchild Advanced ShoTtky): S segida baino azkarragoa
* TTL-AF (advanced FAST) : F segidaren bertsio hobetua
* TTL-HC (high speed CMOS) : Berez ez da TTL, CMOS teknologia da
* TTL-HCT (high speed CMOS) : HC segida TTLren maila logikoekin bateragarria
* TTL-G (GHz CMOS) : GHz

## Ikus, gainera

* Erresistentzia–transistore logika (RTL)
* Diodo–transistore logika (DTL)
* Igorle akoplatuko logika (ECL)
* CMOS

## Kanpo estekak

* Datuak: Q173451
* Multimedia: TTL / Q173451
# Tanycnema

Tanycnema Tineodidae familiako tximeleta genero bat da. Bere espezie tipoa Tanycnema anomala da.

## Espezieak

| Espeziea | Irudia | Egoera |
| Tanycnema anomala | | daturik gabe |

## Kanpo estekak

* Datuak: Q18521894
* Espezieak: Tanycnema
# Tanycyttara

Tanycyttara Gelechiidae familiako tximeleta genero bat da. Bere espezie tipoa Tanycyttara xanthomochla da.

## Espezieak

| Espeziea | Irudia | Egoera |
| Tanycyttara xanthomochla | | daturik gabe |

## Kanpo estekak

* Datuak: Q7684072
# Tanxugueiras

Tanxugueiras Galizian 2016. urtean sorturiko folk musika taldea da. Galiziako herri musika jorratzeaz gain emakumearen ahalduntzea ere helburu du taldeak.
Hiru pandeireteirak osatzen dute eta Tanxugueiras izena Fumaces parrokiako (Riós udalerrian) finka batzuen izena da, Ourenseko probintzian.

## Ibilbidea

2016an hasi ziren elkarrekin jotzen eta 2017an Glasgown ospaturiko Celtic Connections folk jaialdian grabaturiko eskenatoki osteko bideoari esker sare sozialetan biralak bihurtu ziren Galizian, denbora gutxian 200.000 ikustaldi izatera iritsi baitziren.
2018an Tanxugueiras diskoa atera zuten eta Galizierazko talde onenaren MIN saria jaso zuten. 2019an Martín Códax da Música saria jaso zuten, Galiziako musika tradizionalaren atalean.
2019ko azaroan bigarren diskoa lazaratu zuten, Contrapunto izena duena. 2021ean "Midas" izeneko singlea atera dute, galiziar musika tradizionala traparekin eta musika elektronikoarekin uztartuz.

## Diskografia

* Tanxugueiras (2018)
* Contrapunto (2019)

## Erreferentziak

* 1 2 (Galizieraz) «Tanxugueiras: "Somos tres rapazas e somos capaces de levar adiante un proxecto tan ben ou mellor ca os homes"» Praza Pública 2018-07-27 (Noiz kontsultatua: 2021-07-19).
* 1 2 Txantiloi:Gl-ES «tanxugueiras | Allos con bugallos» Portal das Palabras (Noiz kontsultatua: 2021-07-19).
* ↑ (Gaztelaniaz) culturagalega.org. (2018-06-04). «Logo do recital de apertura en Compostela, o trío anuncia novas datas» culturagalega.org (Noiz kontsultatua: 2021-07-19).
* ↑ (Gaztelaniaz) culturagalega.org. (2019-03-14). «O trío tamén é finalista en dúas categorías dos XVIII Premios La Opinión de Música de Raíz» culturagalega.org (Noiz kontsultatua: 2021-07-19).
* ↑ «VII Edición do Premios Martín Códax da Música» premiosmartincodaxdamusica.gal (Noiz kontsultatua: 2021-07-19).
* ↑ Txantiloi:Gl-ES Redacción. (2021-02-05). «Tanxugueiras lanza o seu novo single 'Midas', un xiro cara o trap e a electrónica» Nós Televisión (Noiz kontsultatua: 2021-07-19).

## Kanpo estekak

* Webgune ofiziala
* Datuak: Q61389754
* Multimedia: Tanxugueiras / Q61389754